
Activitate de învățare pentru disciplina
Limba și literatura română, clasa a VII-a

INTERPRETAREA LIMBAJULUI FIGURAT (METAFORA)

                                                                                      Prof. Diniș – Adam Cristina
Școala Gimnazială ”Nicodim Ganea” Bistra


	I. Date generale

	Titlul activității de învățare/ activitatea de învățare vizată
	Lectură
Strategii de interpretare: interpretarea limbajului figurat
(metafora)
Lectura unor secvențe de text unde este evidentă hiperbola, în vederea identificării figurii de stil, a rolului stilistic al acesteia în text și a interpretării ei

	Disciplina
	Limba și literatura română

	Clasa
	a VII-a

	Autor
	Diniș Adam Cristina

	II. Prezentarea activității de învățare

	Competența specifică vizată
	2.1. Evaluarea informațiilor și a intențiilor de comunicare din texte literare, nonliterare, continue, discontinue și multimodale

	Condiții necesare desfășurării activității
	Activitatea se poate desfășura în sala de clasă dotată cu videoproiector, în săli dotate cu tablete pentru elevi sau online prin interacțiune zoom/meet/team.

	Contextul de învățare
	Identificarea metaforei în diferite tipuri de texte, în special literare, pornind de la mai multe fragmente de text la prima vedere pentru a se prezenta efectul stilistic pe care îl creează și rolul acestuia în transmiterea mesajului.

	Timpul alocat
	20 de minute

	Descrierea specifică a activității de învățare
	Desfășurarea activității de învățare parcurge următoarele etape:
· Activitatea este precedată de citirea textului liric ”Harta” de Marin Sorescu și discutarea formei și structurii acesteia (poezie modernă).
· Se va aborda apoi semnificația titlului (”Harta”- metaforă care semnifică faptul ființa umană este asemenea unei hărți ) și se vor identifica metaforele din text (”cei doi ochi/Stelele mele de mare” , ”Insula aceasta de foc e inima”, ”Cu simțurile, cele cinci continente”).
· Definirea metaforei, frontal, cu ajutorul profesorului.
· Recitirea versurilor poeziei pentru identificarea sintagmelor care constau în exagerare ”descriu zilnic două mișcări, O mișcare de rotație în jurul soarelui și una de revoluție în jurul pământului” – hiperbole (explicarea semnificației acestora)

· Exercițiu pe wordwall pentru reactualizarea figurilor de stil  https://wordwall.net/resource/71977150/mijloace-de-expresivitate

	Extinderi sau dezvoltări ale activității (opțional)
	Exemplele oferite pot fi dezvoltate și prin alte tipuri de texte, pentru a evidenția rolul metaforei în comunicare și faptul că aceasta este utilizată uneori și în comunicarea de zi cu zi. (Vezi fișa de lucru)


	Resurse utilizate (unde se poate, oferiți și linkuri)
	       Exercițiu pe wordwall:
https://wordwall.net/resource/71977150/mijloace-de-expresivitate
        Fișă de lucru pentru identificarea și interpretarea metaforelor:

Exerciții.
Selectaţi enunţurile în care cuvintele subliniate au valoare stilistică de metaforă. Argumentaţi.
I  a) Spânul se preface că-i e sete şi cere plosca cu apă.
    b) Setea cea mare de viaţă, setea adâncă îmi cuprinsese sufletul.
II a) Între două crenguţe, harnic, păianjenul îşi împleteşte plasa.
   b) La orizont, păianjeni de lumină zvâcnesc tăcut.
III a) De prea mult aur crapă boabele de grâu.
    b) În pântecele acestor munţi găseau aur.

Identificaţi şi comentaţi metaforele din următoarele fragmente.
1” O! Tablou măreţ, fantastic! …Mii de stele argintii
    În nemărginitul templu ard ca vecinice făclii!”
2 „Un fir de iarbă verde, o rază-ncălzitoare…
    După o iarnă lungă şi-un dor nemărginit,
    Aprind un soare dulce în sufletul uimit! “
3” Pe vodă-l zăreşte călare trecând
    Prin şiruri cu fulgeru-n mână.
    În lături s-azvârle mulţimea păgână,
    Căci vodă o-mparte, cărare făcând,
    Şi-n urmă-i se-ndeasă, cu vuiet curgând,
                                Oştirea română”
4 „Maică, mulţi te-au duşmănit
   Că eşti neam blagoslovit.
   Unde sapă sapa locul
    Sare din pământ norocul.
   Ai pământ şi ape multe
   Vântul stă să ţi le-asculte”
5 „Crai bătrân, pornit spre rugă,
   Vine- Amurgul de pe munte,
   Împărţind cernite-odăjdii
   Brazilor cu bărbi cărunte”
6” Din punctul de vedere-al aerului…/ Oamenii sunt păsări nemaiîntâlnite,/ cu aripi crescute înăuntru”


	III. Comentarii

	Alte aspecte utile de împărtășit cu privire la realizarea activității de învățare
	   Activitatea de învățare este accesibilă tuturor categoriilor de elevi, inclusiv celor cu cerințe speciale, cu opțiunea de a identifica 2-3 expresii artistice.

